Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 469

1. Részt vesz a szociális szükségletek és igények feltárásában és a hátrányos helyzetű csoportok érdekeinek megfogalmazásában. A szociális asszisztens legyen képes — átlátni a társadalom működésének legfontosabb, történelmileg meghatározott törvényszerűségeit, a társadalmi, gazdasági, politikai és hatalmi struktúrákat, valamint a mai magyar és a helyi társadalom szerkezetét, — felismerni a társadalmi különbségeket és egyenlőtlenségeket generáló és manifeszt viszonyokat, — felismerni a társadalom anómikus és dezintegrációs jelenségeit, — eligazodni társadalmi értékek, érdekek; a társadalom hagyományainak és normáinak rendszerében, — tájékozódni a szociális és jóléti ellátás rendszerében, — rendszerezni az életmódot meghatározó tényezőket, — felismerni a hátrányos társadalmi helyzetektől különösen veszélyeztetett csoportok társadalmi integrációját segítő és gátló tényezőket, és definiálni a szociális problémákat, — felismerni, hogy a szociálpolitikai intézkedések mennyiben járulnak hozzá a társadalmi integráció megőrzéséhez, megteremtéséhez, — képet alkotni az államhatalom legfelsőbb szerveiről, az állampolgárok alapvető jogairól és kötelességeiről, — szolgálni a szociális alapjogok érvényesülését, érvényesítését, — átlátni a társadalom- és szociálpolitikai ideológiák céljait, eszközeit, célcsoportjait, — az egyént holisztikusan, a humán ökorendszerben értelmezni, megfogalmazni a szükséglet-kielégítés hiányából adódó problémákat, — felismerni az egyéni és közösségi válsághelyzeteket, — munkájában számolni a kulturális, az életmódbeli, a szokásbeli, az etnikai mássággal, a különböző kulturális értékeket a társadalom felé közvetíteni, — alkalmazni az érdekérvényesítés és az érdekképviselet legalkalmasabb formáit, módszereit, — csoportosítani az erőforrások fajtáit és formáit, átlátni szerepüket, funkciójukat, — alkalmazni a helyzetfeltáráshoz, a szükségletek és erőforrások felderítéséhez szükséges szociológiai módszereket, 2001/149. szám — interjút készíteni, szociális anamnézist felvenni, információit reprodukálhatóan rögzíteni, — a helyzetfeltárás során birtokába jutott tényeket, adatokat a beavatkozási program kidolgozásának szolgálatába állítani.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes